wickkiey/tamil-wikipedia-chunked huggingface dataset:
# உசைன் போல்ட்

## தொழில்முறை விளையாட்டு வாழ்க்கை

### 2009 பெர்லின் உலக தடகளம் மற்றும் இதர போட்டிகள்

2009-ஆம் ஆண்டின் துவக்கத்தில், தன் வேகத்தைக் கூட்டும் பொருட்டு, 400 மீ பந்தயங்களில் போட்டியிட்டார். இரண்டு 400 மீ பந்தயங்களில் வெற்றி பெற்றதோடு, கிங்ஸ்டனில் 45.54 நொ நேரத்தை 400 மீ போட்டியில் பதிவு செய்தார். ஏப்ரல் மாதத்தில் நிகழ்ந்த வாகன விபத்தில், காலில் சிறு காயம் ஏற்பட்டது. எனினும், ஒரு சிறு அறுவை சிகிச்சையைத் தொடர்ந்து விரைவில் மீண்டார்.
போல்ட் (நடுவில்)]]
மான்செஸ்டர் நகர விளையாட்டுக்களின் 150 மீ தெரு பந்தயத்தில் பங்குபெற ஆயத்தமாக உள்ளதாக அறிவித்தார். அப்பந்தயத்தை போல்ட் 14.35 நொ நேரத்தில் வென்று 150 மீ ஓட்டத்தின் அதிவிரைவான நேரத்தைப் பதிவு செய்தார். முழு உடற்தேற்றம் அடையாதபோதும், ஜமைக்க தேசிய சாம்பியன்ஷிப் போட்டிகளின் 100 மற்றும் 200 மீ பந்தயங்களில் முறையே 9.86 நொ மற்றும் 20.25 நொ நேரங்களில் ஓடி பட்டம் வென்றார். இதன் மூலம் 2009 உலகத் தடகளப் போட்டிகளுக்குத் தகுதியடைந்தார். அமெரிக்க போட்டியாளர் டைசன் கே போல்ட்டின் 100 மீ சாதனை தனக்கு எட்டும் தூரத்தில் இருப்பதாகத் தெரிவித்தார், எனினும் போல்ட், தான் இதனைப் பொருட்படுத்தவில்லை என்று கூறினார். சூலை மாதம் நடைபெற்ற அத்லெடிஸ்ஸிமாவில் மழை, நொடிக்கு 0.9 மீ எதிர்விசைக் காற்று என்ற கடுமையான சூழலையும் மீறி 200 மீ பந்தயத்தை 19.59 நொடிகளில் கடந்து, 200 மீ பந்தயத்தில் நான்காவது துரித ஓட்டத்தைப் பதிவு செய்தார்.
வைத் தோற்கடித்து, 100 மீ ஓட்டப்பந்தய உலக சாதனை படைக்கும் போல்ட்.]]
2009 ஆகத்தில் நடைபெற்ற உலக சாம்பியன்ஷிப் போட்டிகளின் தகுதிச் சுற்றுகளை போல்ட் எளிதாகக் கடக்கையில், இறுதியல்லாத சுற்றுகளில் அதி வேகமான 9.89 நொ நேரத்தைப் பதிவு செய்தார். சாம்பியன்ஷிப்பின் இறுதியில், போல்ட் தன் உலக சாதனையை 9.58 நொ நேரமாக மேம்படுத்தி, உலக சாம்பியன்ஷிப் போட்டிகளில் தன் முதல் தங்கப் பதக்கத்தைக் கைப்பற்றினார். கே, 9.71 நொ நேரத்தில், இரண்டாவதாக வந்தார்.
200 மீ பந்தயத்திலிருந்து கே பின்வாங்கிய போதும், போல்ட் தன் சாதனையை மீண்டும் 0.11 நொ நேரவீதம் மேம்படுத்தி, பந்தயத்தை 19.19 நொடிகளில் முடித்தார். போட்டியில் மூன்று வீரர்கள், 19.90 நொடிகளுக்கும் குறைவான நேரத்தில் ஓடிய போதும், இதுவே உலகத் தடகளப் போட்டிகளின் வரலாற்றில் மிக அதிக நேர வேறுபாட்டோடு பெற்ற வெற்றியாகும். போல்ட் தன் செயல்திறன் மேம்பாட்டிற்கு முக்கிய காரணி தன் மேம்பட்ட பந்தயத் தொடக்கம் என்று குறிப்பிட்டார். அவரது எதிர்வினையாற்றும் நேரம் 100 மீ பந்தயத்தில், 0.146 நொ நேரமாகவும் 200 மீ பந்தயத்தில் 0.133 நொடியாகவும் மேம்பட்டிருந்தது. பெய்ஜிங் ஒலிம்பிக்கில் நிகழ்த்திய சாதனைகளின் போதிருந்ததைவிட இவை வெகு துரிதமான தொடக்கங்களாகும். ஜமைக்க 4x100&nbsp;மீ தொடரோட்ட அணி 37.31 நொடிகளில் முடித்து, வரலாற்றின் இரண்டாவது வேகமான பந்தய ஓட்டத்தை நிகழ்த்தினர்.  
2009-ஆம் ஆண்டின் இறுதியில், ஆண்டிற்கான ஐ.ஏ.ஏ.எஃப் உலகத் தடகள வீரர் விருதிற்குத் தொடர்ந்து இரண்டாவது முறையாகத் தேர்வு செய்யப்பட்டார்.
# உசைன் போல்ட்

## தொழில்முறை விளையாட்டு வாழ்க்கை

### 2010: டைமண்ட் லீகும், தகர்ந்த வெற்றிச் சங்கிலியும்

வரவிருக்கும் விளையாட்டு பருவத்தில் சாதனைகள் எதையும் தகர்க்கும் எண்ணமில்லை என்று போல்ட் அறிவித்தபோதும், 2010-ஆம் ஆண்டின் துவக்கத்தில் கிங்ஸ்டனில் நடைபெற்ற 200 மீ பந்தயத்தை 19.56 நொடிகளில் முடித்து, உலகின் நான்காவது வேகமான ஓட்டத்தை நிகழ்த்தினார். மே மாதம், தேகுவில் நடைபெற்ற வண்ணமயமான தேகு சாம்பியன்ஷிப் சந்திப்பிலும், 2010 டைமண்ட் லீகின் சாங்காய் கோல்டன் கிராண்ட் ப்ரீயிலும் எளிதான வெற்றிகளை அடைந்தார். மைக்கேல் ஜான்சன் 30.85 நொடிகளில் ஓடிய 300 மீ சாதனையை, ஓஸ்திராவா கோல்டன் ஸ்பைக் சந்திப்பில், முறியடிக்க முயற்சித்தார். எனினும் அவரால் ஜான்சனின் பத்தாண்டுக்கால சாதனையை முறியடிக்க முடியாமல், ஈரமான சூழலில் தனது இரண்டாம் முயற்சியில் 30.97 நொடிகளில் ஓடுகையில், பின்னங்கணுக்கால் தசைநாண் பாதிப்புக்குள்ளானார்.  
2011 உலகத் தடகள போட்டிகளின் 200 மீ இறுதிப் போட்டியின் போது போல்ட்.]]  
ஒரு மாதத்திற்குப் பிறகு, காயத்திலிருந்து மீண்டு வந்த வேளையில் லோசான் அத்லெடிஸ்ஸிமா சந்திப்பில் 100 மீ(9.82 நொ) வென்றதோடு, அரேவா சந்திப்பில் அசாஃபா பவலைத் தோற்கடித்து (9.84 நொ) மீண்டும் தன்னை நிலைநிறுத்தினார். இத்தகைய செயலமைப்பில் இருந்தபோதும், டி.என். காலனில் தன் விளையாட்டு வாழ்வின் இரண்டாவது தோல்வியை அடைந்தார். டைசன் கே, போல்ட்டிற்கு 9.84 நொடிக்கு 9.997 நொடிகள் என்ற கணக்கில் பெரும் தோல்வியை அளித்தார். இத்தோல்வி, கேயிடம் போல்ட் கண்ட முதல் தோல்வி மட்டுமல்லாமல், இரண்டாண்டுகளுக்கு முன்னர், பவலிடம் முதல் முறை தோல்விகண்ட அரங்கிலேயே நிகழ்ந்ததென்பதும் குறிப்பிடத்தக்கது.
# உசைன் போல்ட்

## தொழில்முறை விளையாட்டு வாழ்க்கை

### 2011 உலகப் போட்டிகள்

தேகுவில் நடைபெற்ற 2011 உலக தடகளப் போட்டிகளின் 100 மீ பந்தயத்தை எளிதில் வெல்வார் என்று பெரிதும் எதிர்பார்க்கப்பட்ட போல்ட், முன்னதாகவே ஓட்டத்தை தொடங்கியதால், பிழையான துவக்கத்தின் அடிப்படையில் பந்தயத்திலிருந்து நீக்கப்பட்டார். போல்ட்டின் சக நாட்டு வீரரான யொஹான் பிலேய்க் போட்டி பருவத்தின் தனிப்பட்ட சிறந்த ஓட்டத்தை வெளிப்படுத்தி 9.92 நொ நேரத்தில் பந்தயத்தை வென்றார். 200 மீ பந்தயத்தின் இறுதியில் போல்ட், 19.4 நொடிகளில், பறந்து வெற்றி பெற்றார். 4&nbsp;×&nbsp;100 மீ தொடரோட்டத்தில் போல்ட் பங்கெடுத்த ஜமைக்க அணி 37.04 நொடிகளில் புது உலக சாதனை புரிந்தது.  
ஜூன் 2012-இல் நடைபெற்ற டைமண்ட் லீகின் 100 மீ பந்தயத்தை 9.79 நொடிகளில் கடந்து வென்றார் போல்ட்.
# உசைன் போல்ட்

## தொழில்முறை விளையாட்டு வாழ்க்கை

### 2012 கோடைக்கால ஒலிம்பிக்ஸின் தொடர்ந்த பதக்க வேட்டை

2012 லண்டன் ஒலிம்பிக்கிற்கு முன்னதாக நடைபெற்ற ஜமைக்க சோதனைப் போட்டிகளின், 100 மற்றும் 200 மீ பந்தயங்கள் இரண்டிலும் போல்ட் இரண்டாவதாக வந்தார். எனினும் ஒலிம்பிக்கில் 100 மீ பந்தயத்தில் 9.69 நொடிகளில் கடந்து புதிய ஒலிம்பிக் சாதனையோடு தங்கப்பதக்கம் வென்றார். சக நாட்டவரான, யொஹான் பிலேய்க் 9.75 நொடிகளில் வெள்ளிப் பதக்கம் வென்றார்.
தனது சாதனை தகர்க்கும் 100 மீ ஓட்டத்தின் தொடக்கத்தில் போல்ட்.]]
இந்த வெற்றியின் மூலம், 1988-இல் கார்ல் லூயிஸிற்குப் பிறகு, ஒலிம்பிக் விரைவோட்டப் பட்டத்தை தக்கவைத்துக் கொண்ட முதல் வீரரானார்.  
இதனைத் தொடர்ந்து தனது 200 மீ ஒலிம்பிக் தங்கப்பதக்கத்தையும், 19.32 நொ ஓட்டம் கொண்டு வெற்றிகரமாகத் தக்கவைத்துக்கொண்டார். சக நாட்டவர்களான யொஹான் பிலேய்க்கும் (19.44 நொ) வாரன் வேய்ரும்(19.84 நொ) முறையே வெள்ளி மற்றும் வெண்கலப் பதக்கங்களை வென்றனர். இதன்மூலம் 100 மீ மற்றும் 200 மீ ஒலிம்பிக் தங்கங்களை இரு ஒலிம்பிக்குகளில் தக்கவைத்துக் கொண்ட, முதல் வீரரானார்.  
2012 ஒலிம்பிக் தடகளப் போட்டிகளின் இறுதி நாளில், போல்ட், நெஸ்டா கார்டர், மைக்கேல் ஃபிரேடர் மற்றும் யொஹான் பிலேய்க் அடங்கிய ஜமைக்க 4 × 100 தொடரோட்ட அணி, 36.84 நொடிகளில், 2011-இல் தாங்கள் நிகழ்த்திய முந்தைய உலக சாதனையை(37.04 நொ) முறியடித்தனர். வெற்றிக் களிப்பில், போல்ட், மோ ஃபராவிற்கு அர்ப்பணிக்கும் விதத்தில் "மோபாட்" சைகை செய்தார்.
# உசைன் போல்ட்

## தொழில்முறை விளையாட்டு வாழ்க்கை

### 2013

ஜூன் 6, 2013-இல் ரோமில் நடைபெற்ற கோல்டன் காலாவில், ஜஸ்டின் காட்லின் போல்ட்டை நூறிலொரு பங்கு நொ வித்தியாசத்தில் தோற்கடித்தார். 2013 லண்டன் ஆண்டுவிழா விளையாட்டுக்களில் போல்ட் 100 மீ பந்தயத்தை 9.85 நொடிகளில் வென்றதோடு, 4 x 100 மீ தொடரோட்டத்தில் வெற்றி பெற்ற ஜமைக்க அணியிலும் பங்காற்றினார்.  
ஆகத்து 11, 2013-இல் உலக சாம்பியன்ஷிப்பின் 100 மீ பந்தயத்தை 9.77 நொ(-0.3 மீ/நொ காற்று)-யில் கடந்து உலகின் அதிவேக மனிதர் என்ற பட்டத்தை மீட்டார். ஜஸ்டின் காட்லின் 9.85 நொ-களில் இரண்டாவதாக வந்தார். ஆகத்து 17-இல், தன் இரண்டாவது உலக சாம்பியன்ஷிப் தங்கத்தை, 200 மீ பந்தயத்தை 19.66 நொ-களில் வென்று, அடைந்தார். உலக சாம்பியன்ஷிப்பின் 4 × 100 தொடரோட்டத் தங்கத்தையும் கைப்பற்றி, 30 ஆண்டுகால உலக சாம்பியன்ஷிப் வரலாற்றின் இணையற்ற வெற்றிச் சாதனையாளர் என்ற பெருமையை அடைந்தார்.  
சென்ற ஆறாண்டுகளில் ஐந்து முறை ஆண்டிற்கான, ஐ.ஏ.ஏ.எஃபின் உலக விளையாட்டு வீரர் (ஆடவர்) விருதினைப் பெற்றார்.
# உசைன் போல்ட்

## தொழில்முறை விளையாட்டு வாழ்க்கை

### 2014 பொதுநலவாய விளையாட்டுக்கள்

2014 மார்ச்சில் போல்ட்டிற்கு பின்னந்தொடைதசை நாரில் காயம் ஏற்பட்டு, ஒன்பது வாரப் பயிற்சியைத் தவிர்க்க நேர்ந்தது. அறுவை சிகிச்சையிலிருந்து தேரியபின், ஸ்காட்லாந்தின் கிலாஸ்கோ நகரில் நடைபெற்ற 2014 பொதுநலவாய விளையாட்டுக்களில் 4 × 100 மீ தொடரோட்டப் பந்தயத்தில் போட்டியிட்டார். போல்ட்டின் அணி 37.58 நொடிகளில் பொதுநலவாய விளையாட்டுச் சாதனையை நிகழ்த்தினர்.  
ஆகத்து 2014-இல், வார்சாவில் போல்ட் உள்ளரங்க 100 மீ உலக சாதனையை 9.98 நொ-யில் நிகழ்த்தினார்.
# உசைன் போல்ட்

## தொழில்முறை விளையாட்டு வாழ்க்கை

### 2015 பெய்ஜிங் உலக போட்டிகள்

ஆகத்து 23, 2015-இல், 2015 பெய்ஜிங் உலகத் தடகளப் போட்டிகளின் 100 மீ இறுதிப் போட்டியில் 9.79 நொடிகளில் வெற்றிக்கனியைப் பறித்தார். ஆகத்து 27, 2015-இல் பெய்ஜிங் போட்டிகளின் 200 மீ பதக்கத்தையும் 19.55 நொடிகளில் வென்றார். மேலும் 4x100 மீ. தொடர் ஓட்டத்தில் நெஸ்டா கார்டர், ஆசாபா பாவெல், நிகெல் ஆஷ்மீட், உசேன் போல்ட் ஆகியோர் அடங்கிய ஜமைக்க அணி 37.36 விநாடிகளில் இலக்கை எட்டி சாம்பியன் ஆனதன்மூலம் போல்ட்டிற்கு போட்டியின் மூன்றாவது தங்கம் கிட்டியது.
# உசைன் போல்ட்

## விருதுகளும் கௌரவங்களும்

- ஆண்டிற்கான ஐ.ஏ.ஏ.எஃபின் சிறந்த உலக விளையாட்டு வீரர் விருது: 2008, 2009, 2011, 2012, 2013
- ஆண்டிற்கான சிறந்த தடகள விளையாட்டு வீரர் விருது: 2008, 2009
- ஆண்டிற்கான லாரியஸ் உலக விளையாட்டு வீரர் விருது: 2009, 2010, 2013
- பிபிசியின் ஆண்டிற்கான சிறந்த அயல்நாட்டு விளையாட்டுத்துறை ஆளுமை விருது: 2008, 2009, 2012
- ல'எகுவிப் சாம்பியன்களின் சாம்பியன் விருது: 2008, 2009, 2012
- ஜமைக்காவின் ஆண்டிற்கான சிறந்த விளையாட்டு வீரர் விருது: 2008, 2009, 2011, 2012, 2013
- மார்கா லேயென்டா *(2009)*
- அக்டோபர் 2008-இல் ஜமைக்காவின் உயர் குடியியல் விருதான *தனிச்சிறப்பிற்கான தளபதி* பட்டம் வழங்கப்பட்டது , இதன் மூலம் அவரது பெயரின் பின்னடையாக "CD" என்ற எழுத்துக்கள் இடம்பெறும்.
- 2009-இல், தன் 23 வயதில், உசேன் போல்ட் ஜமைக்காவின் ஆர்டர் ஆஃப் ஜமைக்கா விருது பெற்றதன் மூலம், அதுவரையில் அவ்விருதைப் பெற்றவருள் மிக இளமையானவர் ஆனார் இவ்விருது 'தடகளத்துறையில் சர்வதேச அளவில் திறமிக்க செயல்பாட்டிற்காக' வழங்கப்படுவது.
|இதன் இறுதி 100 மீ தூரத்தை 8.70 நொடிகளில் ஓடியதே 100மீ தூரத்தைக் கடக்க எடுத்துக்கொண்ட மிகத்துரித நேரமாகும். இது ஏறத்தாழ மணிக்கு வேகத்திற்கு சமமானதாகும்.
|-
|200 மீ
|19.19
|பெர்லின், ஜெர்மனி
|20 ஆகத்து 2009
|மேலும் ஒலிம்பிக் சாதனையான 19.30 நொடி நேரத்தில் 200 மீ ஓடிய சாதனையைக் கொண்டுள்ளார்]].
|-
|300 மீ
|30.97
|ஓஸ்த்ராவா, செக் குடியரசு
|27 மே 2010
|மைக்கேல் ஜான்சனின் 30.85 நொடிகளுக்கு அடுத்தபடியான வேகமான ஓட்டமாகும். இந்நிகழ்வு ஐ.ஏ.ஏ.எஃபால் அங்கீகரிக்கப்படாத ஒன்று.
|-
|400 மீ ஓட்டம்
|45.28
|alt2=பல் பருவங்களின் சிறந்த 200&nbsp;மீ ஓட்டங்களின் நேரக் குறிப்புகள் (நொடிகளில்), 2002–2015. 2002-இல் 20.6 நொடிகளில் துவங்கி, 2009-இல் 19.2 நொடிகளுக்கு(உலக சாதனை) சரிந்து, 2010-இல் 19.5 நொடிகளுக்கு ஏற்றம் கண்டு, பின்னர் நிலையாக சரிந்து 2012-இல் 19.3 நொடிகளை எட்டியது.
}}
# உசைன் போல்ட்

## விருதுகளும் கௌரவங்களும்

### சராசரி வேகம்

100 மீ தூரத்தை 9.58 நொடிகளில் கடந்து சாதனை படைத்தது முதல் கணக்கிடப்பட்ட போல்ட்டின் சராசரி வேகம், தரையளவில் ஆகும். எனினும் அவர் எதிர்வினையாற்றும் நேரமான 0.15 நொடிகளைக் கழித்தால், ஓட்ட நேரம் 9.43 நொ-யை நெருங்கி, அவரது சராசரி வேகத்தை -க்கு அருகில் கொண்டு செல்லும். அவரது ஓட்ட நேரத்தில் 60 முதல் 80 மீ இடையிலான 20 மீ தூரத்தைக் கடக்க 1.61 நொடிகள் (9.58 நொ-களில் 100 மீ உலக சாதனை படைக்கும் போது) ஆனது எனப் பிரித்தாய்ந்ததன் அடிப்படையில், போல்ட்டின் உச்சக் கட்ட வேகம் நொடிக்கு 12.42 மீ ஆகும்.
# உசைன் போல்ட்

## விருதுகளும் கௌரவங்களும்

### சர்வதேச போட்டி சாதனைகள்

| 2002 | உலக இளையோர் சாம்பியன்ஷிப் | கிங்ஸ்டன், ஜமைக்கா | முதல் | 200&nbsp;மீ | 20.61 |
| --- | --- | --- | --- | --- | --- |
| 2-ஆம் | 4×100&nbsp;மீ தொடர் | 39.15 தே.இ.சா |  |  |  |
| 2-ஆம் | 4×400&nbsp;மீ தொடர் | 3:04.06 தே.இ.சா |  |  |  |
| 2003 | உலக இளைஞர் சாம்பியன்ஷிப் | ஷெர்புரூக், கனடா | முதல் | 200&nbsp;மீ | 20.40 |
| 2003 | பான் அமெரிக்க இளையோர் போட்டிகள் | பிரிஜ்டவுண், பார்படோஸ் | முதல் | 200&nbsp;மீ | 20.13 **உ.இ.சி** |
| 2-ஆம் | 4×100&nbsp;மீ&nbsp;தொடர் | 39.40 |  |  |  |
| 2004 | கரிஃப்டா விளையாட்டிகள் | ஹாமில்டன், பெர்முடா | முதல் | 200&nbsp;மீ | 19.93 **உ.இ.சா** |
| 2005 | மத்திய அமெரிக்க மற்றும் கரீபிய போட்டிகள் | நேசோ, பகாமாசு | முதல் | 200&nbsp;மீ | 20.03 |
| 2006 | உலகத் தடகள இறுதி | இசுடுட்கார்ட், ஜெர்மனி | 3-ஆம் | 200&nbsp;மீ | 20.10 |
| 2006 | ஐ.ஏ.ஏ.எஃப் உலகக் கோப்பை | ஏதென்சு, கிரேக்கம் | 2-ஆம் | 200&nbsp;மீ | 19.96 |
| 2007 | உலகப் போட்டிகள் | ஒசாகா, ஜப்பான் | 2-ஆம் | 200&nbsp;மீ | 19.91 |
| 2-ஆம் | 4×100&nbsp;மீ தொடர் | 37.89 |  |  |  |
| 2008 | ஒலிம்பிக் விளையாட்டுகள் | பெய்ஜிங், சீனா | முதல் | 100&nbsp;மீ | 9.69 |
| முதல் | 200&nbsp;மீ | 19.30 |  |  |  |
| முதல் | 4×100&nbsp;மீ தொடர் | 37.10 |  |  |  |
| 2009 | உலகப் போட்டிகள் | பெர்லின், ஜெர்மனி | முதல் | 100&nbsp;மீ | 9.58 |
| முதல் | 200&nbsp;மீ | 19.19 |  |  |  |
| முதல் | 4×100&nbsp;மீ தொடர்]] | 37.31 **போ.சா** |  |  |  |
| 2011 | உலகப் போட்டிகள் | தேகு, தென்கொரியா | த.நீ. | 100&nbsp;மீ | — |
| முதல் | 200&nbsp;மீ | 19.40 **உ.மு** |  |  |  |
| முதல் | 4×100&nbsp;மீ தொடர் | 37.04 |  |  |  |
| 2012 | ஒலிம்பிக் விளையாட்டுக்கள் | லண்டன், ஐக்கிய இராச்சியம் | முதல் | 100&nbsp;மீ | 9.63 |
| முதல் | 200&nbsp;மீ | 19.32 |  |  |  |
| முதல் | 4×100&nbsp;மீ தொடர் | 36.84 |  |  |  |
| 2013 | உலகப் போட்டிகள் | மாஸ்கோ, ருசியா | முதல் | 100&nbsp;மீ | 9.77 |
| முதல் | 200&nbsp;மீ | 19.66 |  |  |  |
| முதல் | 4×100 மீ தொடர் | 37.36 |  |  |  |
| 2014 | பொதுநலவாய விளையாட்டுக்கள் | கிளாஸ்கோ, ஸ்காட்லாந்து | முதல் | 4×100 மீ தொடர் | 37.58 **வி.சா** |
| 2015 | உலகத் தொடரோட்டப் போட்டிகள் | நேசோ, பகாமாசு | 2-ஆம் | 4×100 மீ தொடர் | 37.68 |
| உலகப் போட்டிகள் | பெய்ஜிங், சீனா | முதல் | 100&nbsp;மீ | 9.79 | } |
# கிங்ஸ்டன், யமைக்கா

**கிங்ஸ்டன்** (Kingston) ஜமேக்கா நாட்டின் தலைநகரமும் மிகப்பெரிய நகரமும் ஆகும். ஜமேக்கா தீவின் தென்கிழக்கு கரையில் அமைந்த இந்நகரத்தில் 2001 கணக்கெடுப்பின் படி 651,880 மக்கள் வசிக்கின்றனர். மேற்கு அரைகோளில் ஐக்கிய அமெரிக்காவுக்கு தெற்கில் கிங்ஸ்டன் மக்கள் தொகை மிகுந்த ஆங்கிலம் பேசும் நகரமாகும்.
# டிக் சேனி

**ரிச்சர்ட் புரூஸ் "டிக்" சேனி** (Richard Bruce "Dick" Cheney, பி. ஜனவரி 30, 1941) அமெரிக்காவின் 46ஆவது துணைத் தலைவர் ஆவார்.  
நெப்ராஸ்காவில் பிறந்து வயோமிங்கில் வளந்த சேனி ஜெரல்ட் ஃபோர்ட் அரசில் வெள்ளை மாளிகை பணியாளர் தலைவராக (White House Chief of Staff) (பொறுப்பு வகித்தார். 1978இல் வயோமிங் மாநிலத்திலிருந்து அமெரிக்கச் சட்டமன்றத்தின் கீழவையுக்கு முதன்முறையாக தேர்ந்தெடுக்கப்பட்டார். இதற்கு பிறகு மேலும் நான்கு முறை கீழவையில் தேர்ந்தெடுக்கப்பட்டார்.  
1988 முதல் ஜார்ஜ் ஹெர்பெர்ட் வாக்கர் புஷ் அரசில் பாதுகாப்புச் செயலாளராக பணி புரிந்தார். இப்பதவியில் இருக்கும்பொழுது வளைகுடா போரை ஒழுங்குபடுத்தினார்.  
1995 முதல் 2000 வரை ஹாலிபர்ட்டன் என்னும் பன்னாட்டு ஆற்றல் நிறுவனத்தின் தொழிலதிபராக பணி புரிந்தார். 2000இல் ஜார்ஜ் வாக்கர் புஷ் உடைய குடியரசுத் தலைவர் பிரச்சாரத்தை சேர்ந்து அவரின் துணைவராக தேர்ந்தெடுக்கப்பட்டார். புஷ்-சேனி பிரச்சாரம் 2000 அமெரிக்கக் குடியரசுத் தலைவர் தேர்தலில் வெற்றி பெற்று சேனி துணைத் தலைவர் பதவியில் ஏறினார்.
# அறியவியலாமைக் கொள்கை

**அறியவியலாமைக் கொள்கை** அல்லது **அறியவியலாமை நிலைப்பாடு** எனப்படுவது சில விடயங்களின் தன்மை அல்லது மெய்ப்பொருள் பற்றிப் போதிய தகவல்களோ அறிவோ மனிதருக்கு இன்னும் கிடைக்காததால் அந்த விடயங்களைப் பற்றி எந்தவிதமான அறுதியான முடிவுகளையும் முன்வைக்காமல் இருப்பதைக் குறிக்கும். குறிப்பாக இறை, மறுபிறவி, பிறவிச் சுழற்சி, ஆன்மா போன்ற விடயங்கள் அறிவியல் நோக்கில் விளக்கப்படவில்லை. எனவே பலர் இவை பற்றி அறியவியலாது என்ற நிலைப்பாட்டை எடுத்துள்ளார்கள்.  
பெரும்பாலான மனிதர்களால் நம்பப்படும் இறை போன்ற விடயங்களை நோக்கி அறியவியலாமைக் கொள்கையை கடைப்பிடிப்பது எளிதன்று. பௌத்தம் இறை நோக்கி அறியவியலாமைக் கொள்கையை கொண்டுள்ளது இங்கு குறிப்பிடத்தக்கது.
# சுரேஷ் ஜோக்கிம்

## **சுரேஷ் ஜோஆகிம் அறிமுகம்**

சுரேஷ் ஜோஆகிம் அருளானந்தம் (ஆகஸ்ட் 17, 1968 பிறப்பு) கனேடிய திரைப்பட நடிகர், தயாரிப்பாளர் மற்றும் பல கின்னஸ் உலகச் சாதனைகள் படைத்தவர். உலகம் முழுவதும் பின்தங்கிய குழந்தைகளுக்கு உதவுவதற்காக அவர் பல்வேறு நாடுகளில் 60-க்கும் மேற்பட்ட சாதனைகளை முறியடித்துள்ளார்.  
அவர் **WBBAS**, **No Poverty No Disease No War**, **World Peace Marathon** மற்றும் **Suresh Joachim International Group of Companies** ஆகியவற்றின் இணை நிறுவுநராகவும் பரவலாக அறியப்படுகிறார்.
# சுரேஷ் ஜோக்கிம்

## **சுரேஷ் ஜோஆகிம் அறிமுகம்**

### மற்ற கின்னஸ் அங்கீகரித்த சாதனைகள்

·    **2001 மார்ச் 30–31**, நோர்வே, ஒஸ்லோவில் உள்ள Vulkanhallen-இல், **24 மணி நேரத்தில் பாஸ்கெட் பந்தை டிரிபிள் செய்து கடந்த மிகுந்த தூரம் – 177.5 கி.மீ. (110.3 மைல்).**  
·    **2002 ஜூலை 27–29**, ஆஸ்திரேலியாவின் மெல்போர்ன், விக்டோரியாவில் உள்ள Crown Promenade-இல், **டிரெட்மில்லில் 48 மணி நேரத்தில் 214.96 கி.மீ. (133.57 மைல்)** தூரம் கடந்தார்.  
·    **2002 ஜூலை 28**, அதே இடத்தில், **12 மணி நேரத்தில் டிரெட்மில்லில் 86 கி.மீ. (53 மைல்)** தூரம் பயணித்தார்.  
·    **2004 பிப்ரவரி 1–4**, சுவிட்சர்லாந்து, சூரிச், Magic Factory-இல், **ஒரு நபர் தொடர்ச்சியாக 84 மணி நேரம் தபலா வாசித்த நீளமான மேரத்தான் சாதனையை** படைத்தார்.  
·    **2004 ஜூலை 31 – ஆகஸ்ட் 7**, பிரான்ஸ், பாரிஸ், Waou Club Med Gym-இல், **ஒரு வாரத்தில் டிரெட்மில்லில் 659.27 கி.மீ. (409.65 மைல்)** தூரம் பயணித்தார்.  
·    **56.62 கி.மீ. (35.18 மைல்)** நீளமான **தொடர்ச்சியான ஊர்வல் (crawl) சாதனையை** படைத்தார்.  
·    **2008 அக்டோபர் 7**, ஜெர்மனியின் **க்ளாடியா வாவ்ரா**வுடன் சேர்ந்து, **123 மணி 10 நிமிடங்கள் தொடர்ந்து திரைப்படம் பார்த்த உலகச் சாதனையை** முறியடித்தார். அவர்களுக்கு இதற்காக **$10,000 பரிசு** வழங்கப்பட்டது.  
·    **2009-இல்**, அவர் தயாரித்து நடித்து வெளியான தமிழ் திரைப்படம் **“சிவப்பு மழை”**, உலக சாதனையாக **குறைந்த காலத்தில் தயாரிக்கப்பட்ட முழுநீள திரைப்படமாக** முயற்சிக்கப்பட்டது.
# சுரேஷ் ஜோக்கிம்

## **சுரேஷ் ஜோஆகிம் அறிமுகம்**

### அங்கீகாரங்கள்

·    **1998 ஆம் ஆண்டு**, இலங்கையின் **ஐக்கிய நாடுகள் சங்கத்தின் கௌரவ வாழ்நாள் உறுப்பினராக** அவர் அறிவிக்கப்பட்டார்.  
·    **2011 ஆம் ஆண்டு**, **ஆசியா புத்தகம் ஆஃப் ரெக்கார்ட்ஸ்** மூலம், அவர் **ஆண்டின் ஆசியர்** (Asian of the Year) எனப் பெயரிட்டு கௌரவிக்கப்பட்டார்.  
·    **2020 ஜனவரி 18**, **யுனிவர்சல் பீஸ் ஃபெடரேஷன்** (Universal Peace Federation) அவரை **சமாதான தூதர் (Ambassador for Peace)** என அங்கீகரித்தது.
# சுரேஷ் ஜோக்கிம்

## **ஆரம்ப வாழ்க்கை**

சுரேஷ் ஜோஆகிம் அவர்களின் மூதாதையர் **விஜய குல்லங்காய் ஆரிய சக்ரவர்த்தி** (ஆரியசக்ரவர்த்தி வம்சம், 13ஆம் நூற்றாண்டு), யாழ்ப்பாணத்தின் முதல் மன்னர் ஆவார். இவர் **மத்திய இந்தியாவின் மதப்பள்ளி** என்னும் அரச நகரில் இருந்து வந்தவர். இவர் **கங்க குலத்தைச்** சேர்ந்தவராகவும், **சோழர் அரச குடும்பம்** (சோழ வம்சம்) மற்றும் **ராமநாத அரச குடும்பத்தோடு** தொடர்புடையவராகவும் இருந்தார்.  
யாழ்ப்பாணத்தின் கடைசி மன்னர் **டான் கான்ஸ்டாண்டைன்** ஆவார். 1615-ஆம் ஆண்டு மனிப்பாயிலும் பிற இடங்களிலும் வாழ்ந்த அவரது மாமாக்கள் வழியாய் பின்வரும் வம்சப் பட்டியல் உருவானது:  
·    கிங் பரராஜசேகரம் VI  
·    பிரின்ஸ் பரநிருபசிங்கம்  
·    பிரின்ஸ் பரராஜசிங்கம்  
·    பிரின்சஸ் வேட்டவல்லி (திருமணம்: சித்தம்பரநாதர்)  
·    மதலியார் உயரப்புலம் சித்தம்பரநாதர், நரசிங்க மாப்பண மதலியார், வரிதம்பி மதலியார் II, சித்தம்பல மதலியார், திருமலைச்செல்வராயர், கதீர் காமர், கராலப்பிள்ளை, மயுரர், நத்தலி பிள்ளை, தில்லியம்பலம் அனசிப்பிள்ளை (திருமணம்: சாந்தியப்பிள்ளை), பாஸ்டியம்பிள்ளை உடையார், பாஸ்டியம்பிள்ளை சாந்தி, எஸ். தம்பிமுத்து பிள்ளை (திருமணம்: அன் கார்டினெர் மேரி பொன்னம்மாள்), எச். டி. தம்பி (திருமணம்: மாம்பன் ஆகஸ்டின்), மேரி ஜேம்ஸ், துரைராஜா தம்பிமுத்து, ஜே. பவுலினஸ் தம்பிமுத்து, ஃப்ராய்ட் யோகராஜா, பிரிஜெட், பட்டணில்லா (திருமணம்: பிலிப்பியா அருளானந்தம்), இராமாஷ், சுமித்ரா, சத்தியசீலன் திருமகள்.  
சுரேஷ் ஜோஆகிம் **கிரிஸ்டா ராசநாயகம்** என்பவரை திருமணம் செய்து கொண்டார். இவர்களுக்கு **ஜோஷுவா ஜோஆகிம் (2005 பிறப்பு)** மற்றும் **ஜேக்கப் ஜோஆகிம் (2006 பிறப்பு)** என இரண்டு மகன்கள் உள்ளனர். இருவரும் கனடாவில் பிறந்தவர்கள்.  
சுரேஷ் ஜோஆகிம் இலங்கையின் **வவுனியாவில் பிறந்தார்**. அவர் தனது ஆரம்பக் கல்வியை **இளவாலை செயிண்ட் ஹென்றி கல்லூரியில்** பெற்றார். **யாழ்ப்பாணப் போர்க்கால சூழலில்** வளர்ந்தபோதிலும், உலக சமாதானத்தை அடைவது அவரது கனவாக இருந்தது.  
அவர் **10 வயதில்** முதல்முறையாக **கின்னஸ் சாதனைப் புத்தகத்தை** பார்த்தார். அதில் **மைக்கேல் ஜாக்சன்** உள்ளிட்ட பலரின் சாதனைகள் மற்றும் குழந்தைகளுக்கான தொண்டு நடவடிக்கைகள் அவரை ஆழமாக ஈர்த்தன. அப்போதுதான் அவர் தனது வாழ்க்கைப் பாதையை கண்டுபிடித்தார்.  
சாதனைகள் மூலம் உலகப் புகழைப் பெற்று, தனது கனவுகளை நனவாக்க வேண்டும் என்ற தீர்மானத்தை எடுத்தார். **1996 முதல் அவர் உலகச் சாதனைகளை முறியடித்து வருகிறார்.**  
சுரேஷ் ஜோஆகிம் மிகவும் விரைவாகக் கற்றுக்கொள்ளும் திறமை கொண்டவர். பல்வேறு துறைகளில் சாதனைகள் படைப்பதே அவரது குறிக்கோள். மேலும் உலகின் **அதிக உயரமான கட்டிடத்தில்** தொடர்புடைய சாதனையையும் படைக்க நினைக்கிறார்.  
அவரது **இறுதி இலக்கு** — **20 ஆண்டுகளில் 1,000 உலகச் சாதனைகளை முறியடிப்பதே**.
# சுரேஷ் ஜோக்கிம்

## **ஆரம்ப வாழ்க்கை**

### உலகச் சமாதான மேரத்தான்

சுரேஷ் ஜோஆக்கிம் **பீத்லேஹேமில் உலகச் சமாதானத் தீபத்தை ஏற்றி**, தனது முதல் மேரத்தானை **ஜெருசலேமில் 2017 டிசம்பர் 25** அன்று தொடங்கினார்.  
இதுவரை, அவர் **6 கண்டங்கள், 72 நாடுகள், 125 நகரங்கள்** ஆகியவற்றில் ஓடி, சுமார் **3,588.1 கி.மீ.** தூரம் கடந்துள்ளார்.  
மேரத்தான் காலத்தில், அவர் **60க்கும் மேற்பட்ட மொழிகளில் உலகச் சமாதானத்திற்கான மக்கள் செய்திகளை** சேகரித்துள்ளார். அவர் பயணத்தில் **70 விமானங்கள், 54 பேருந்துகள், 29 ரயில்கள் மற்றும் பல டாக்ஸிகள்** பயணமாக பயன்படுத்தியுள்ளார்.  
மேரத்தான் நடக்கும் போது, அவர் **ஹொங்கொங், செர்பியா, இந்தியா மற்றும் பிற நாடுகளில் கனடிய பிரதிநிதிகளை** சந்தித்தார். மேலும், உலகச் சமாதானத் தீப்பொறியை பல தலைவர்களுக்கு வழங்கினார், அதில் **நோபல் பீஸ் இயக்குநர், இலங்கை பிரதமர், ஒஸ்லோ மற்றும் ஐர்லாந்து மேயர்கள், அமைச்சர்கள், பிரதிநிதிகள், போலீஸ் மற்றும் படைகள், நடிகர்கள், வணிகத் தலைவர்கள் மற்றும் உலகச் சமாதான நோக்கத்தை ஆதரிக்கும் மக்கள்** அடங்கினர்.  
இந்த பயணத்தின் முழுவதிலும், சுரேஷ் உணர்ந்தார்: **சமாதானம் அனைவருக்குமானது**, இது மொழி, மதம், நாடு அல்லது தோற்ற நிறத்தைப் பொறுத்தது அல்ல. மனிதனாக, நமக்கு எல்லோருக்கும் **உலகச் சமாதானத்திற்காக முயற்சிப்பது** என்பது ஒரே பொதுவான பங்கு, இது நம்மை ஒன்றிணைக்கும்.  
சுரேஷ், **உலகத்தில் அவர் முந்தையவர் இல்லாத நாடுகளில் தினசரி போராட வேண்டிய பகுதிகளையும் வெற்றிகரமாக முடித்துள்ளார்**. அவர் பல்வேறு இனங்கள் மற்றும் மதத்தினரைக் கண்டு, **தினசரி வாழ்வில் எவ்வளவு கடுமையாக இருக்கிறதென்பதை** புரிந்துகொண்டுள்ளார்.  
இறுதியாக, **சுரேஷ் தனது வாழ்க்கை சவாலுக்கு வழிகாட்டிய நாடு** – உலகச் சமாதானத்தை நோக்கி இந்த பயணத்தை தொடங்க வழிகாட்டிய இடம் – என்ற இலக்கை அடைந்துள்ளார்.
# சுரேஷ் ஜோக்கிம்

## **ஆரம்ப வாழ்க்கை**

### போற்றி வறுமை, நோய், போர் இல்லாத உலகம்

ஒவ்வொரு ஆண்டும், **ஆகஸ்ட் 1** அன்று **No Poverty No Disease No War Day** ஆக கொண்டாடப்படும். இந்த நாள், **மாநிலத் தலைவர் மற்றும் அனைத்து அதிகாரிகளும்** மனித நேய உணர்வுடன் அனைத்து உள்நாட்டுப் போரையும், தேசியப் போரையும் நிறுத்த வேண்டிய நாள் என்று குறிக்கும். குறுகிய **24 மணி நேர நோ பவர், நோ டிஸீஸ், நோ வார் (No Poverty No Disease No War) சீஸ்ஃபையர்** இந்த நோக்கில் இடம்பெறுகிறது.  
**No Poverty No Disease No War** முயற்சியின் நோக்கம்:  
·    உலகப் பரப்பில் **சமாதானம் மற்றும் பாதுகாப்பை நிலைநாட்டுவது**,  
·    அனைத்து நாடுகளுக்கும் **நட்பு உறவுகளை வளர்ப்பது**.  
சுரேஷ் ஜோஆக்கிம் தனது பயணத்தில் பல உலகத் தலைவர்களை சந்தித்துள்ளார். அவர்கள் **சமாதானத்தை எவ்வாறு அடையலாம்** என்பதை சுரேஷ் ஜோஆக்கிம் கற்பனைப்படுத்திய **No Poverty, No Disease, No War** யோசனையின் மூலம் விவாதிக்க ஒப்புக்கொண்டனர்.  
சுரேஷ், உலகின் மற்றொரு பக்கம் கொண்டு சென்று, **7.8 பில்லியன் மனிதர்களில் 6.2 பில்லியன் பேருக்கு மூன்று சமமான உணவு உணர்வும், வீடு, முக்கிய மருந்துகள் கூட கிடையாது** என்பதையும், அவர்கள் தினசரி வாழ்வில் **ஒரே ஒரு உணவுக்காக போராடுகிறார்கள்** என்பதையும் புரிந்தார்.  
இதன் மூலம், **உலகில் கவனத்தை ஏற்படுத்தும், ஊக்குவிக்கும் விழிப்புணர்வு** ஏற்படுத்தப்பட்டது. உலகின் சம்பந்தப்பட்ட அதிகாரிகளை **ஆகஸ்ட் 1 அன்று No Poverty No Disease No War Day**-ஐ கொண்டாட ஆதரிக்குமாறு கேட்டுக்கொள்ளப்பட்டது.  
**No Poverty No Disease No War** யோசனை:  
·    **மனிதர் முதல் மனிதர், குடும்பம் முதல் குடும்பம், நாடு முதல் நாடு**, உலக சமாதானத்தை உருவாக்க உறுதியேற்றும்.  
சுரேஷ் ஜோஆக்கிம் கூறுகிறார்:  
**“பூமியில் சமாதானமே பெரும்” (Peace on Earth).**
# சிறு படகோட்டம்

**சிறு படகோட்டம்** (*Canoeing*) என்பது பொதுவாக ஒருவர் மட்டும் அமர்ந்து துடுப்பால் வலித்து செலுத்தக் கூடிய சிறிய படகளோடு நடைபெறும் போட்டி ஆகும். இப்படியான சிறு படகுகளை தென் அமெரிக்காவில் கையக் என்றும் பிற பகுதிகளில் canoe என்றும் சொல்வதுண்டு. இது ஒரு ஒலிம்பிக் விளையாட்டும் ஆகும்.
# குதிரையேற்றம்

**குதிரையேற்றம்** குதிரையின் மீது ஏறி அதனைக் கட்டுப்படுத்தி ஓட்டுதலை முதன்மையாகச் சுட்டுகின்றது. குதிரையின் மீது இருந்து கொண்டு பிற செயல்களை செய்தல், குதிரையைப் பல வினோத செயற்பாடுகளைச் செய்வித்தல் போன்றவையும் குதிரையேற்றத்தில் அடங்கும். பழங்காலத்தில் பலதரப்பட்டோர் கற்று பயன்படுத்தும் ஒரு திறனாக குதிரையேற்றம் இருந்தது. குறிப்பாக குதிரைப்படை வீரர்கள் குதிரையேற்றம் கற்றனர். குதிரை போக்குவரத்து விலங்காகவும், வேளாண்மை செயற்பாடுகளுக்கும் பயன்பட்டது. இக்காலத்தில் குதிரையேற்றம் ஒரு ஒலிம்பிக் விளையாட்டாகவும் இருக்கிறது.
# எறிபந்தாட்டம்

**எறிபந்தாட்டம் ஆடு௧ளம்** (*handball*) 7 பேர் ஒரு அணிக்கு என பந்தை கைகளால் கையாண்டு ஆடப்படும் ஒரு விளையாட்டு ஆகும். காற்பந்தாட்டம் போன்று பந்தை ஒரு இலக்கு கம்பத்துக்குள் இடவேண்டும், ஆனால் கால்களால் அல்லாமல் கைகளால் பந்தை கையாடி பந்தை இலக்கு கம்பத்துக்குள் போட வேண்டும். ஒருவர் பந்தை 3 வினாடிகளுக்கு மேல் கையில் வைத்திருக்க முடியாது. பந்தை கையில் வைத்துக் கொண்டு 3 காலடிகள் எடுக்கலாம். மேலும் பந்தை கூடைப்பந்தாட்டத்தைப் போன்று பந்தாடிக் கொண்டு எவ்வளவு தூரமும் கொண்டு செல்லலாம்.  
எறிபந்தாட்டம் ஒரு ஒலிம்பிக் விளையாட்டு ஆகும். இது உலகின் வேகம் மிகுந்த விளையாட்டுக்களில் ஒன்றாகும். இலக்கின் இடைவெளி தூரம் 3 மீட்டர் ஆகும்.
# பாய்மரப் படகோட்டம்

, Rostock]]  
**பாய்மரப் படகோட்டம்** பாய்மரப் படகுகளுடன் நடைபெறும் விளையாட்டுப் போட்டி ஆகும். பாய்மரத்தை காற்று, கடல் அலை விசைகளுக்கு ஏற்ற மாதிரி ஏற்றி இறக்கி கட்டுப்படுத்தி படகை குறிப்பிட்ட திசை நோக்கி செலுத்தலாம். இவ்வாறு படகை ஓட்டப்பந்தய வழியில் சிறப்பாக வேகமாக செலுத்துபவர் வெற்றியாளர் ஆவார். இதுவொரு ஒலிம்பிக் விளையாட்டு ஆகும்.
# சேவை சார் கட்டமைப்பு

**சேவை சார் கட்டமைப்பு** **(Service Oriented Architecture - SOA)** என்பது சேவைகளுக்கு இடையேயான தொடர்புகளை ஏற்படுத்த உதவும் அடித்தள அமைப்பு. இங்கு சேவை (Service) என்பதை ஒரு கணிப்பொருள் (computing entity) வழியாக செய்யப்படும் ஓர் அலகு வேலை (unit of work) என வரையறுக்கலாம். சேவை சார் கட்டமைப்பு (SOA), எப்படி இரு கணிப்பொருள்கள் தங்களுக்குள்ளே இடைபரிமாற்றம் (interact) செய்து ஒரு கணிப்பொருள் மற்றதன் ஓர் அலகு வேலையைச் செய்கின்றன என்பதை வரையறுக்கின்றது. சேவை இடைபரிமாற்றங்கள் ஓர் விளக்க மொழியால் (descriptive language) குறிக்கப்படுகின்றன. ஒவ்வொரு இடைபரிமாற்றமும் தளர்வு இணைப்புக் கொண்டதும் (loosely coupled), தன்னிறைவானதும் (self-contained) ஆகும்.  
அண்மையில் அதிகமாகச் செய்யப்படும் சேவை சார் கட்டமைப்பின் (SOA) நிறைவேற்றல்கள் எளிமைப் பொருள் அணுக்க நெறிமுறை (SOAP - Simple Object Access Protocol) -யை அடிப்படையாகக் கொண்ட இணைய சேவைகள்தான் (Web Services). இணைய சேவைகள் அல்லாத சேவை சார் கட்டமைப்பு (SOA) செயற்படுத்தல்களும் உள்ளன. இது (SOA) நெறிமுறை சாராதது என்பதால் ஒரு சேவையுடன் வெவ்வேறு நுகர்வோரும் (consumers) வெவ்வேறு வழிகளில் தொடர்புகொள்ள இயலும்.
# ஒய்ய

**ஒய்ய** அல்லது **ஒஹிய** (*Ohiya*) இலங்கையின் ஊவா மாகாணம், பதுளை மாவட்டத்தில் அமைந்துள்ள ஒரு குடியிருப்பாகும். இது வெலிமடை தேர்தல் தொகுதியில் அமைந்துள்ளது. ஹட்டன் சமவெளியை அடையக்கூடிய குறுக்குவழியொன்று இங்கிருந்து தொடங்குகிறது. ஒய்ய இலங்கை தொடருந்து வலையமைப்பின் கொழும்பு-பேராதனை-பதுளை பாதையில் பட்டிப்பலை, இடல்கசின்ன தொடருந்து நிலையங்களுக்கிடயே அமைந்துள்ளது. பொடிமெனிக்கே, உடரட்டமெனிக்கே என்ற பெயருடைய தொடருந்துகள் இக்குடியிருப்பைக் கடந்து செல்கின்றன.  
இது அட்டன் சமவெளிக்கு மிக அண்மையில் உள்ளதால். இப்பிரதேசம் சுற்றுலா பயணிகள் அதிகம் வரும் பிரதேசமாக உள்ளது.
# இடல்கசின்ன

**இடல்கசின்ன** (*Idalgashinna*) இலங்கையின் ஊவா மாகாணம், பதுளை மாவட்டத்தில் அமைந்துள்ள ஒரு குடியிருப்பாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் ஒய்ய, அப்புதளை தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இக்குடியிருப்பைக் கடந்து செல்கின்றன.
# இடல்கசின்ன

## ஆதாரம்

- அமைவிடம் பற்றிய தகவல்கள்
# அப்புத்தளை

**அப்புத்தளை** (*Haputale*) இலங்கையின் ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். இது அப்புத்தளை பிரதேச செயலாளர் பிரிவில் அமைந்துள்ளது. இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் இடல்கசின்ன, தியத்தலாவை தொடருந்து நிலையங்களுக்கிடையே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. கொழும்பையும் கல்முனையையும் இணைக்கு ஏ-4 பெருந்தெருவிலிருந்து பெரகலையிலிருநது பிரிந்து பண்டாரவளை நோக்கிச் செல்லும் பெருந்தெரு வழியாகவும் அப்பௌத்தளை நகரை அடையலாம். அப்புதளை நகரம் இலங்கையின் மத்திய மலைநாடை தெற்கிலிருந்து அடைய கூடிய ஒரு கணவாயாக காணப்படுகிறது.
# இந்துஸ்தான் அம்பாசடர்

வில் வாடகை பயன்பாட்டில் உள்ள ஒரு அம்பாசிடர் கார்]]
சொந்த அம்பாசிடர் கார்]]  
**இந்துஸ்தான் அம்பாசிடர்** (Hindustan Ambassador) என்பது சி.கே. பிர்லா நிறுவனத்தின் ஓர் அங்கமான இந்துஸ்தான் மோட்டர்ஸ் நிறுவனத்தால் உருவாக்கப்பட்ட ஒரு தானுந்து.
# இந்துஸ்தான் அம்பாசடர்

## உற்பத்தி துவக்கம்

குசராத்து மாநிலம் ஜாம்நகர் மாவட்டம் ஓகா நகரத்தில் 1948 ல் ஐக்கிய இராச்சியத்தில் உற்பத்தி செய்த மாரிஸ் ஆக்ஸ்ஃபர்ட் தானுந்தின் ஆதாரத்தில் இத்தானுந்து உற்பத்தி துவங்கியது. பின் இத்தொழிற்சாலை மேற்கு வங்க மாநிலம், கூக்ளி மாவட்டம், உதர்பரா நகரத்திற்கு இடமாற்றம் செய்யப்பட்டு உற்பத்தி தொடங்கியது.
# இந்துஸ்தான் அம்பாசடர்

## வடிவமைப்பு

நான்கு கதவுகள் இத்தானுந்திலுள்ளது. இன்று வரை வடிவமைப்பு பெரும்பான்மையாக மாற்றாமல் அம்பாசடர் வண்டி உற்பத்தி செய்யப்படுகிறது.
# இந்துஸ்தான் அம்பாசடர்

## தரச்சான்று

ஐக்கிய இராச்சியத்தில் நடைபெற்ற தானுந்து கண்காட்சியில் வாடகை தானுந்து வரிசையில் சிறந்ததாக தேர்வு செய்யப்பட்டது.
# இந்துஸ்தான் அம்பாசடர்

## உற்பத்தி நிறுத்தம்

அம்பாசடர் கார்களுக்கு சந்தையில் தேவை குறைந்ததாலும் நிதிப் பற்றாக்குறையாலும் அவற்றின் தயாரிப்பை நிறுத்தி வைப்பதாக ஹிந்துஸ்தான் மோட்டார்ஸ் நிறுவனம் 2014 இல் தெரிவித்தது. இந்நிலையில் 2017 ஆம் ஆண்டு பிப்ரவரி மாதம் பியூஜியாட் நிறுவனம் அம்பாசிடர் பிராண்டை வாங்கியது.
# மாருதி சுசூக்கி

**மாருதி சுசூக்கி இந்தியா லிமிட்டெட்** (Maruti Suzuki India Limited) (, ) இந்தியாவில் ஒரு பொது தானுந்து வணிக நிறுவனமாகும். 1981இல் **மாருதி உத்யோக்** என்ற பெயரில் தொடங்கப்பட்ட இந்நிறுவனம் ஜப்பானின் சுசூக்கி நிறுவனத்தின் நிர்வாகத்தில் உள்ளது. இந்தியாவில் 1 மில்லியன் தானுந்துகளை விற்பனை செய்த நிறுவனங்களில் முதலாவது ஆகும். தற்போது இந்தியாவில் அதிக தானுந்துகள் விற்பனை செய்யும் நிறுவனமாகும். இந்நிறுவனத்தின் தலைமைப் பணியிடம் தில்லி அருகில் குர்காவுன் நகரில் அமைந்துள்ளது.  
2020, ஏப்ரல் முதல் சிறிய ரக டீசல் என்ஜின் பெற்ற கார்களின் உற்பத்தியை மாருதி சுசூக்கி கைவிட முடிவெடுத்துள்ளது.பிஎஸ் 6 அல்லது பாரத் ஸ்டேஜ் 6 நடைமுறையை முன்னிட்டு இந்த நடவடிக்கையை மேற்கொண்டுள்ளது. இந்நிறுவனத்தின் மொத்த விற்பனையில் 23 சதவீதம் பங்களிப்பை டீசல் என்ஜின் கொண்ட கார்கள் பெற்றுள்ளது. இனி வரும் காலங்களில் மின் தானுந்து, பெட்ரோல் என்ஜின் கார்களுக்கு முக்கியத்துவம் கொடுக்க உள்ளது.
# மாருதி சுசூக்கி

## மாருதி சுசூக்கி எலக்ட்ரிக்

இந்தியாவில் மாருதி சுசூகி நிறுவனம் முதல் எலக்ட்ரிக் காரை Evx என்ற பெயரில் 2025 ஆம் ஆண்டின் துவக்க மாதங்களில் வெளியாக உள்ளது.
# குருகிராம்

**குருகிராம்** (இந்தி: गुड़गांव) இந்தியாவின் அரியானா மாநிலத்தின் குர்கான் மாவட்டத்தில் உள்ளது. 2011 கணக்கெடுப்பின் படி 876,900 மக்கள் வசிக்கின்றனர். இதன் பெயர் குர்காவுன்/குர்கான் என இருந்தது. பின்னர், குருகிராம் என மாற்றப்பட்டது. தில்லிக்கு அருகில் அமைந்த இந்நகரம் கடந்த பத்தாண்டில் அதிக தொழில் வளர்ச்சி நகரமாக வளர்ந்துள்ளது. குறிப்பாக கார் மற்றும் கார் உதிரி பாகங்கள், மின்சாரக் கருவிகள் தயாரிக்கும் தொழிற்சாலைகள் பெருகியுள்ளது. *மாருதி சுசுகி* கார் தொழிற்சாலை இங்குள்ளது.
# பண்டாரவளை

**பண்டாரவளை** (*Bandarawela*) இலங்கையின் ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். ஊவா மாகணத்தின் மேற்குப் பகுதியில் அமைந்துள்ள பண்டாரவளை பதுளைக்கு அடுத்தப்படியாக மாகாணத்தின் இரண்டாவது பெரிய நகரமாகும். பண்டாரவளை இலங்கை தொடருந்து வலையமைப்பின் கொழும்பு-பேராதனை-பதுளை பாதையில் தியதலாவை, எல்லை தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. கொழும்பு-கல்முனை பெருந்தெருவிலிருந்து பிரிந்துச் செல்லும் ஏ-16 பெருந்தெரு வழியாகவோ, நுவரெலியாவிலிருந்து ஏ-5 பெருந்தெரு வழியாகவோ வெலிமடையிலிருந்து பீ-44 பெருந்தெரு வழியாகவோ பண்டாரவளையை அடையலம்.
# ஜெசி ஓவென்ஸ்

**ஜேம்ஸ் கிளீவ்லன்ட் "ஜெசி" ஓவென்ஸ்** (James Cleveland "Jesse" Owens, செப்டம்பர் 12, 1913-மார்ச் 31, 1980) ஓர் அமெரிக்க தடகள ஆட்டக்காரர் ஆவார். 1936 பெர்லின் ஒலிம்பிக்கில், ஹிட்லர் உயர்த்திப் பிடித்த 'ஆர்ய மேன்மை’ சித்தாந்தத்தை உடைத்தெறிந்ததில் ஜெஸ்ஸி ஓவன்ஸ் பங்கு முக்கியமானது. அந்த ஒலிம்பிக்கில் 100 மீ, 200 மீ, 4*100 தொடர் ஓட்டம், நீளம் தாண்டுதலில் தங்கம் வென்று, ஹிட்லரை திகைக்க வைத்தார். ஒரே ஒலிம்பிக் போட்டியில் நான்கு தங்கப்பதக்கங்களை வென்ற முதல் அமெரிக்கர் என்ற பெருமையும் அவருக்கு கிட்டியது.
# ஜெசி ஓவென்ஸ்

## தொழில் முறை வாழ்க்கை

### ஓஹியோ மாநிலப் பல்கலைக்கழகம்

அலபாமாவில் வறுமை நிலையில் வளந்த ஜெசி ஓவென்ஸ் சிறுவராக இருக்கும்பொழுது ஓட ஆரம்பித்தார். 1933இல் தேசிய உயர்பள்ளிப் போட்டிகளில் உலகச் சாதனையுக்கு சமமாக நேரத்தில் 100 யார்ட் விரையோட்டத்தை ஓடியுள்ளார். ஒஹியோ மாநிலப் பல்கலைக்கழகத்தை சேர்ந்து 1935இலும் 1936லும் மொத்தத்தில் எட்டு தனி என்.சி.ஏ.ஏ. (கல்லூரிப் போட்டி) பட்டங்களை வென்றுள்ளார்.
# ஜெசி ஓவென்ஸ்

## தொழில் முறை வாழ்க்கை

### 1936 பெர்லின் ஒலிம்பிக் விளையாட்டுப் போட்டிகள்

பெர்லின், ஜெர்மனியில் நடந்த 1936 ஒலிம்பிக் விளையாட்டுப் போட்டிகளில் 100 மீ விரையோட்டம், 200 மீ விரையோட்டம், நீளம் பாய்தல், மற்றும் தொடர் ஓட்டம் ஆகிய தடகள போட்டிகளில் தங்கப் பதக்கத்தை வென்று அனைத்துலகில் புகழுக்கு வந்தார். இந்த காலத்தில் ஜெர்மனியின் தலைவர் இட்லரால் பிரபலப்படுத்திய வெள்ளை இன மேன்மை நம்பிக்கையை ஜெசி ஓவென்ஸ் வெற்றியால் ஓர் அளவு மறுத்துவிட்டது. ஆனாலும், அமெரிக்காவில் கருப்பின மக்களும் வெள்ளை இன மக்களும் ஒரே விடுதியில் தங்கமுடியாத, ஒரே உணவகத்தில் சாப்பிடமுடியாத காலத்தில் ஜெசி ஓவென்ஸ் ஜெர்மனியில் வெள்ளை இன மக்கள் உடன் தங்கி சாப்பிட்டார்.
# ஜெசி ஓவென்ஸ்

## ஒலிம்பிக் விளையாட்டுப் போட்டிகள் பின்

நிற வெறி காரணமாக , அவர் வாழ்ந்த காலத்தில் அரசின் உதவியோ , தனியார் உதவியோ பெரிய அளவில் கிடைக்கவில்லை .கால்பந்து போட்டிகளுக்கு நடுவே ஆடுகளத்தில் குதிரை, மோட்டார் சைக்கிள், நாய்களுடன் போட்டிப்போட்டு ஓடினார். அதில் கிடைத்த சொற்ப காசுதான் குடும்பத்தை காப்பாற்றியது. ஒலிம்பிக் சாம்பியனாக இருந்துகொண்டு குதிரைகளோடு போட்டி போடுவதை பலரும் அவமானம் என்றனர்.அதற்கு அவர் என பதிலடி கொடுத்தார்.  
"ஹிட்லரை விட என்னை பெரிதும் அவமதித்தது அமெரிக்க ஜனாதிபதி ப்ராங்ளின் ரூஸ்வெல்ட்தான். அத்தனை தங்கப் பதக்கம் வென்றும், அதிபர் எங்களை வரவேற்று பாராட்டு தெரிவிக்கவில்லை. இதுதான் மன வருத்தத்தை அளித்தது’’  
###### - ஜெஸ்ஸி ஓவன்ஸ்
# ஜெசி ஓவென்ஸ்

## சிறப்புகள்

இன்று பெர்லின் நகரில் ஜெசி ஓவென்ஸ் பெயர்வைக்கப்பட்டு ஒரு தெரு உள்ளது. 1976இல் குடியரசுத் தலைவரின் சுதந்திர விருது பெற்றார். 1970இல் அலபாமா விளையாட்டுப் புகழவையில் தேர்ந்தெடுக்கப்பட்டார்.
# என்.சி.ஏ.ஏ.

**என்.சி.ஏ.ஏ.** என்னும் **தேசிய கல்லூரி விளையாட்டுச் சங்கம்** (ஆங்: National Collegiate Athletic Association) என்ற அமைப்பு அமெரிக்காவில் ஏறத்தாழ 1,200 அமைப்புகள், கல்லூரிகள், சங்கங்கள் உட்பட பல அமெரிக்கப் பல்கலைக்கழகங்கள் மற்றும் கல்லூரிகளின் விளையாட்டுகளை ஒழுங்குபடுகிறது. இண்டியனாபொலிஸ், இந்தியானாவில் என்.சி.ஏ.ஏ. தலைமைப் பணியிடங்கள் அமைந்தன. இவ்வமைப்பின் தலைவர் மைல்ஸ் பிரான்ட் ஆவார். என்.சி.ஏ.ஏ. உலகில் மிகப்பெரிய கல்லூரி விளையாட்டுச் சங்கமாகும். அமெரிக்காவின் கல்லூரி விளையாட்டுகள் பிரபலமானது காரணமாக வேறு நாடுகளின் கல்லூரி விளையாட்டுச் சங்கங்களவிட என்.சி.ஏ.ஏ.-யின் செல்வாக்கு மிகுந்தது. 1906இல் இவ்வமைப்பு தொடங்கப்பட்டது.
# தஸ்லிமா நசுரீன்

**தஸ்லிமா நசுரீன்** (, பி. ஆகஸ்ட் 25, 1962) வங்காளதேசத்தை சேர்ந்த ஓர் எழுத்தாளரும் முன்னாள் மருத்துவரும் ஆவார். 1980களில் எழுதத் தொடங்கி சமயங்களையும் திட்டவட்டமான இஸ்லாமையும் எழுத்துகளில் கண்டனம் செய்து, பெண்ணியத்தைப் பற்றி எழுதி உலகில் புகழுக்கு வந்தார். இஸ்லாமுக்கு எதிராக எழுதினது காரணமாக வங்காளதேசத்துக்கு திரும்பி செல்லமுடியாத நிலையில் சுவீடனுக்கு திரும்பினார். 2008இல் திரும்பி இந்தியாவுக்கு வந்து உச்ச பாதுகாப்பு நிலையில் தில்லியில் தற்போது வசிக்கிறார். 2015 ஆம் ஆண்டு இவர் கூறும் போது நான் ஒரு *நாத்திகன், என்னை முஸ்லீம் என்று சொல்லாதீர்கள்* என்று குறிப்பிட்டுள்ளார். இவர் எழுதிய லஜ்ஜா என்ற புதினம் இவருக்கு பெரிய பரபரப்பை ஏற்படுத்திக்கொடுத்தது. ஒரு பேட்டியில் இந்தியாவைப் பற்றி இவர் கூறும்போது *இந்தியா ஒரு சகிப்பு தன்மையுள்ள நாடு*, என்று கூறினார்.
# தஸ்லிமா நசுரீன்

## தாக்கங்கள்

பேகம் ரொக்கேயா, சல்மான் ருஷ்டி
# தஸ்லிமா நசுரீன்

## இவற்றையும் காண்க

- வங்கதேசத்தில் பெண்ணியம்
- பேகம் ரோக்கியா
- காமினி ராய்
- நுருன் நஹர் ஃபைசன்னேசா
- சுல்தானா கமல்
- செயதா ரசியா ஃபைஸ்
- ஹஸ்னா பேகம்
- ரோக்கெயா ரஹ்மான் கபீர்
- மசுதா கதுன்
- ஷஹேதா முஸ்தாஃபிஸ்
- தாக்கா மகளிர் சங்கம்
# நடுவண் நிர்வாகத்தில் பழங்குடிப் பகுதிகள்

**நடுவண் நிர்வாகத்தில் பழங்குடிப் பகுதிகள்** (*Federally Administered Tribal Areas*), பாகிஸ்தான் நாட்டின் கைபர் பக்துன்வா மாகாணத்தில் உள்ள 27,220 சகீமீ பரப்பளவில் அமைந்த மலைப்பகுதிகள் ஆகும். இங்கு இசுலாமிய மலைவாழ் பழங்குடி மக்கள் வாழ்கின்றனர். பாகிஸ்தானில் மிகவும் நாட்டுப்புறமான பகுதியாகும்; இப்பகுதியின் 3,341,070 மக்களில் 3.1% மட்டும் நகரங்களில் வசிக்கின்றனர்.  
நடுவண் நிர்வாகத்தில் பழங்குடிப் பகுதிகளில் தெற்கு வசீரிஸ்தான், வடக்கு வசீரிஸ்தான், கைபர் மாவட்டம், குர்ரம் மாவட்டம், பஜூர் மாவட்டம், மொகமந்து மாவட்டம் மற்றும் ஒராக்சாய் மாவட்டம் என 7 முகமைகள் உள்ளன. கூடுதலாக ஆறு எல்லைபுறப் பகுதிகள் உள்ளன. இந்த அரசியல் பிரிவின் நிர்வாக மையம் பெஷாவர் நகரில் அமைந்துள்ளது.  
இப்பழங்குடிப் பகுதிகளில் செயல்படும் தலிபான் மற்றும் பாகிஸ்தான் மத அடிப்படைவாத தீவிரவாதிகளால் பெண் குழந்தைகளுக்கு கல்வியும் மற்றும் மகளிர்க்கு ஆங்கில மருத்துவம் மறுக்கப்படுகிறது.  
இப்பகுதி தலிபான் தீவிரவாதிகளின் பிடியில் இருந்ததால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன் இணைக்கப்பட்டது.
# நடுவண் நிர்வாகத்தில் பழங்குடிப் பகுதிகள்

## இதனையும் காண்க

- கைபர் பக்துன்வா மாகாணம்
# தோடம்பழம்

**தோடம்பழம், நரங்கி** அல்லது **ஆரஞ்சுப்பழம்** என்பது *சிட்ரஸ் x சினேசிஸ்* (*Citrus × sinensis*) பேரினத்தைச் சேர்ந்த ஒரு பழம் ஆகும். செம்மஞ்சள் நிறக் கோள வடிவ, சாறுள்ள பழம் இது. இதன் மரங்கள் 10 மீ உயரம் வரை வளரக்கூடியன.  
இது வெப்ப, மிதவெப்பப் பகுதிகளில் அதிகமாக விளைகிறது, ஆரஞ்சு மரம் குட்டையாக புதர்போன்று அடர்த்தியாக இருக்கும். மென்மையான இலைகளையும் சிறிய வெண்மை நிறப் பூக்களையும் உடையது. இப்பூக்கள் ஒருவகை மணமுள்ளவை, ஆரஞ்சு என்பது ஒரு நிறத்தைக் குறிக்கும் பெயராக அமைந்திருப்பினும் ஆரஞ்சுப் பழங்கள் சிறு சிறு நிற வேறுபாடுகளுடன் காணப்படுகின்றன. இதன் மேல் தோல் உள்ளே இருக்கும் பழச்சுளைகளுடன் ஒட்டியும் ஒட்டாமலும் இருக்கும். இதனால் பழத்தை எளிதாக உரிக்க இயலும். சுளையாகவும் சாப்பிடலாம். சாறாகப் பிழித்தும் அருந்தலாம்.  
ஆரஞ்சுப் பழம் ஆண்டு முழுமையும் விளையக்கூடியது. ஒரு மரம் ஆண்டுக்குச் சராசரியாக ஆயிரம் பழங்கள் தரும். அறிவியல் ஆய்வின் விளைவாக ஒட்டு முறையில் புதிய கலப்பின வகைகள் உருவாக்கப்பட்டு வருகின்றன. இதன் மூலம் மிக அதிகமான விளைச்சலும் நிறைய சாறும் பெறமுடிகின்றது; சுவையும் கூடுதலாக உள்ளது. இக்கலப்பினங்கள் அளவிலும் வடிவிலும் நிறத்திலும் மணத்திலும்கூட வேறுபடுகின்றன.  
ஆரஞ்சுப் பழத்தின் அனைத்துப் பகுதிகளுமே பயன்படுகின்றன, இதன் மணமுள்ள பூக்களிலிருந்து வாசனைத் திரவியங்கள் தயாரிக்கப்படுகின்றன. பழத்தோலிலிருந்து எண்ணெயும் பழத்திலிருந்து ஒருவகை மதுவும் தயாரிக்கிறார்கள்.  
எலுமிச்சை, நாரத்தை (கடாரங் காய்), சாத்துக்குடி, கமலா ஆரஞ்சு, பப்ளி மாஸ் ஆகிய பழங்கள் ஆரஞ்சு இன வகையைச் சேர்ந்தவைகளாகும். இவற்றில் சில புளிக்கும்.
# தோடம்பழம்

## பயன்கள்

இப்பழங்களில் வைட்டமின் சி ஊட்டச்சத்து செறிவுடன் கிடைக்கும். தோடம்பழங்களில் B ஊட்டச்சத்தும், சாம்பரம் (potassium) உள்ளன. தோடம்பழம் வகைகளில் கமலாப்பழம் (Citrus reticulata/loose jacket orange), சாத்துக்குடி, பம்பளிமாசு (Citrus maxima/pomelo/grapefruit), கிச்சிலிப்பழம் (Citrus aurantium/bitter orange) ஆகியவை பிரபலமானவை.  
தோடம்பழங்களில் பல மருத்துவ ரீதியான நன்மைகள் உள்ளன. புண்களை விரைவாக ஆற்றுதல், இதய நலம், புற்றுநோய்த் தடுப்பு, முதுமை மந்தல் (de-aging) ஆகிய பண்புகளை இப்பழங்கள் கொண்டுள்ளன. இப்பழங்களில் "பி" ஊட்டச்சத்து உடையதால் பிறவிக்குறைபாடுகள், இதயநோய்களை எதிர்க்கும் குணங்கள் கொண்டுள்ளன. தோடம்பழத்தில் உள்ள வைட்டமின் "சி" தடுமனை தடுக்கவல்லது. தோடம்பழத்தில் வைட்டமின் "சி" மட்டும் இல்லாமல், வைட்டமின் "ஏ" மற்றும் "பி" ஆகிய வைட்டமின்களும் கால்சியம் உள்ளிட்ட தாது உப்புக்களும் செறிந்து காணப்படுகின்றன.
# ஆசாத் காஷ்மீர்

**ஆசாத் ஜம்மு காஷ்மீர் மாநிலம்** (*Azad State of Jammu and Kashmir*), பாகிஸ்தானின் ஓர் தனியாட்சி மாநிலமாகும். இதன் தலைநகரம் முசாஃபராபாத். பாகிஸ்தான் கட்டுப்பாட்டில் உள்ள இதனை இந்தியா உரிமை கொள்கிறது. இந்தியாவின் இப்பகுதி **பாகிஸ்தானால் ஆக்கிரமிக்கப்பட்ட காஷ்மீர்** என்று குறிப்பிடப்படுகிறது.
# ஆசாத் காஷ்மீர்

## வரலாறு

1947 இந்திய-பாகிஸ்தான் பிரிவினைக்கு முன்னர் ஆசாத் காஷ்மீரின் பகுதிகள் அன்றைய ஜம்மு காஷ்மீர் இராச்சியத்தின் கீழ் இருந்தது. இந்தியா 15 ஆகஸ்டு 1947 அன்று விடுதலை அடைந்த போது, பாகிஸ்தானும் தனி நாடாக மாறியது. பாகிஸ்தான் இராணுவம் பழங்குடி மக்களைக் கொண்டு ஜம்மு காஷ்மீர் இராச்சியத்தின் கில்ஜித்-பல்டிஸ்தான் மற்றும் ஆசாத் காஷ்மீரின் நிலங்களை ஆக்கிரமித்துக் கொண்டது. இதனால் 1947-1948 இந்திய-பாகிஸ்தான் போர் ஏற்பட்டது. 1972ஆம் ஆண்டில் ஏற்பட்ட சிம்லா ஒப்பந்தப்படி பாகிஸ்தான் ஆக்கிரமிப்பு காஷ்மீர் மற்றும் இந்தியா இடையே எல்லைக் கட்டுப்பாட்டு கோடு ஏற்கப்பட்டது.
# ஆசாத் காஷ்மீர்

## மக்கள் தொகை பரம்பல்

2017 பாகிஸ்தான் மக்கள்தொகை கணக்கெடுப்பின்படி 13,297 சதுர கிலோமீட்டர் பரப்பளவு கொண்ட ஆசாத் ஜம்மு காஷ்மீரின் மக்கள் தொகை 40,45,366 ஆகும். மக்கள்தொகை அடர்த்தி ஒரு சதுர கிலோமீட்டர் பரப்பளவில் சராசரி 304.2 பேர் வாழ்கின்றனர. ஆண்டு மக்கள்தொகை வளர்ச்சி மாற்றம் 1.63% ஆக உள்ளது.
# ஆசாத் காஷ்மீர்

## இதனையும் காண்க

- ஜம்மு காஷ்மீர் இராச்சியம்
- இந்திய-பாகிஸ்தான் போர், 1947 - 1948
- சிம்லா ஒப்பந்தம்
- கட்டுப்பாட்டு கோடு
- வடக்கு நிலங்கள்
- கில்கித்
- பல்திஸ்தான்
# கிரேட் வெசுடன்

**கிரேட் வெசுடன்** (*Great Western*) இலங்கையின் மத்திய மாகாணம், நுவரெலியா மாவட்டத்தில் அமைந்துள்ள ஒரு குடியிருப்பாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் வட்டகொடை, நானோயா தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இக்குடியிருபைக் கடந்து செல்கின்றன. இலங்கையின் 6வது உயரமான மலையான கிரேட் வெசுட்டன் மலையில் அமைந்துள்ளது. இப்பகுதியில் காணப்படும் தேயிலைப் பெருந்தோட்டத்தின் பெயரும் கீரேட் வெசுட்டன் ஆகும்.
# முசாஃபராபாத்

**முசாஃபராபாத்** (ஆங்: Muzaffarabad, உருது: مظفر آباد) பாகிஸ்தானின் ஆசாத் காஷ்மீர் மாநிலத்தின் தலைநகரம் ஆகும். ஜேலம் மற்றும் நீலம் ஆகிய ஆறுகள் இந்நகரம் வழியாக பாய்கின்றன. 2017 பாகிஸ்தான் மக்கள்தொகை கணக்கெடுப்பின்படி முசாபராபாத் நகரத்தின் மக்கள் தொகை 1,49,913 ஆகும்.
# முசாஃபராபாத்

## அமைவிடம்

முசாபராபாத் நகரம், நாட்டின் தலைநகரான இஸ்லாமாபாத்திற்கு வடகிழக்கே 134.8 கிலோமீட்டர் தொலைவிலும், இராவல்பிண்டிக்கு வடகிழக்கே 142.7 கிலோமீட்டர் தொலைவிலும், இந்திய-பாகிஸ்தான் கட்டுப்பாட்டுக் கோட்டிற்கு 40 கிலோமீட்டர் தொலைவிலும் உள்ளது.
# வடக்கு நிலங்கள்

**ஜில்ஜிட்-பால்டிஸ்தான்** அல்லது **நடுவண் நிர்வாகத்தில் வடக்கு நிலங்கள்**(ஆங்: Federally Administered Northern Areas, உருது: شمالی علاقہ جات) இந்தியா வடக்கில் அமைந்த ஓர் அரசியல் பிரிவு ஆகும். இப்பகுதியின் தலைநகரம் கில்கித். மொத்தத்தில் 1.5 மில்லியன் மக்கள் இப்பகுதியில் வசிக்கின்றனர். 1970இல் இந்த அரசியல் பிரிவு உருவாக்கப்பட்டது. இது கில்கித் மற்றும் பல்திஸ்தான் என இரண்டாக பிரிக்கப்பட்டுள்ளது. வடக்கில் ஆப்கானிஸ்தான், வடகிழக்கில் சீன மக்கள் குடியரசு, தென்கிழக்கில் இந்தியாவின் ஜம்மு காஷ்மீர் மாநிலம் அமைந்தன. 2009ஆம் ஆண்டுடன் இப்பகுதியை வடக்கு நிலங்கள் குறிப்பிடுவதை விட்டு **ஜில்ஜிட்-பால்டிஸ்தான்** என்றே அரசால் அழைக்கப்படுகிறது.  
2017 பாகிஸ்தான் மக்கள்தொகை கணக்கெடுப்பின்படி 72,496 சதுர கிலோ மீட்டர் பரப்பளவு கொண்ட கில்ஜித்-பால்டிஸ்தான் பகுதியின் மக்கள் தொகை 14, 92,924 ஆகும்.  
1947 - 1948 இந்திய-பாகிஸ்தான் போருக்குப் முன்னர் பாகிஸ்தானின் பஷ்தூன் மக்கள் வடக்கு நிலங்களைக் கைப்பற்றி பாகிஸ்தானுடன் இணைத்தனர். தற்போது இது பாகிஸ்தான் அரசுக்குக் கட்டுப்பட்ட மாநிலமாக உள்ளது. வடக்கு நிலங்கள் காஷ்மீரின் பகுதி என்றாலும் இதற்கு, மேற்குப் பகுதியான ஆசாத் காஷ்மீருக்கு உள்ள அதிகாரங்களை பாகிஸ்தான் அரசு அளிக்கவில்லை. ஐக்கிய நாடுகள் அவையே காஷ்மீரின் வடக்கு பகுதியை குறிக்க **வடக்கு நிலங்கள்** என்ற சொல்லை முதலில் பயன்படுத்தியது.  
1963 இல் பாகிஸ்தான் வடக்கு நிலங்கள் பகுதியிலிருந்து காரகோரம் பகுதியை சார்ந்த ஒரு பகுதியை சீன அரசிற்கு அளித்தது. உலகின் 2வது உயரமான கொடுமுடியான கே-2 & மற்றொரு உயரமான கொடுமுடியான நங்க பர்வதம் இங்கு உள்ளன.
# வடக்கு நிலங்கள்

## நிர்வாகம்

### மாவட்டங்கள்

இப்பகுதியின் மாவட்டங்கள் 10 ஆக இருந்தது. ஏப்ரல் 2019ல் கூடுதலாக 4 மாவட்டங்கள் நிறுவப்பட்டது. தற்போது இப்பகுதியில் 14 மாவட்டங்கள் உள்ளது. அவைகள்:
1. ஆஸ்தோர் மாவட்டம்
1. கில்ஜித் மாவட்டம்
1. கஞ்சே மாவட்டம்
1. கார்மாங் மாவட்டம்
1. கீசெர் மாவட்டம்
1. குபிஸ்-யாசின் மாவட்டம்
1. சிகார் மாவட்டம்
1. தயமர் மாவட்டம்
1. தாங்கிர் மாவட்டம்
1. தாரெல் மாவட்டம்
1. நாகர் மாவட்டம்
1. ரோண்டு மாவட்டம்
1. ஹன்சா மாவட்டம்
1. ஸ்கர்டு மாவட்டம்
# வடக்கு நிலங்கள்

## நிர்வாகம்

### நகரங்கள்

- கில்கித்
- பல்திஸ்தான்
- ஸ்கர்டு
# வடக்கு நிலங்கள்

## நிர்வாகம்

### பிற

- காரகோரம் நெடுஞ்சாலை
- காரகோரம் மலைத்தொடர்
- பர்ஸில் கணவாய்
- மந்தல் பௌத்த பாறைச் சிற்பங்கள்
# வடக்கு நிலங்கள்

## இதனையும் காண்க

- ஜம்மு காஷ்மீர் இராச்சியம்
- இந்திய-பாகிஸ்தான் போர், 1947 - 1948
# கில்கித்

**கில்ஜித்** (*Gilgit*, உருது, சினா: ) என்பது பாக்கித்தானின் வடக்கு நிலங்கள் பிரதேசத்தில் புதிதாக உருவாக்கப்பட்ட கில்ஜித் மாவட்டத்தின் தலைநகரம் ஆகும். 4,900 அடி உயரத்தில் அமைந்த இந்நகரம் கராக்கொரம் மலைத்தொடரின் எல்லையில் அமைந்துள்ளது. இது பல்திஸ்தானுக்கு வடக்கில் உள்ளது.
# கில்கித்

## இதனையும் காண்க

- வடக்கு நிலங்கள்
- பல்திஸ்தான்
# இசுலாமாபாத் தலைநகர ஆள்புலம்

**பாகிஸ்தானில் இப்பிரதேசத்தின் அமைவிடம்**  
| - | தலைநகரம் | இசுலாமாபாத் |
| --- | --- | --- |
| மொழிகள் | ஆங்கிலம் <Small>(ஆட்சி)</small>
உருது <Small>(ஆட்சி)</small> <Hr> போட்டொஹாரி
பஞ்சாபி
பாஷ்தூ |  |
| மக்கள் தொகை | 955,629 |  |
| Revenue & NFC
&nbsp;- Share in national revenue
&nbsp;- Share receives | % (contribution)
% (from fed. govt) |  |
| நேரவலயம் | PST, UTC+5 |  |
| பகுதிகள் | 8 |  |
| ஊர்கள் |  |  |
| ஒன்றிய அவைகள் |  |  |
| ஆளுனர் |  |  |
| முதலமைச்சர் |  |  |
| இஸ்லாமாபாத் அரசு இணையத்தளம் | } |  |  
**இசுலாமாபாத் தலைநகர ஆள்புலம்** (Islamabad Capital Territory) பாகிஸ்தானின் அரசியல் பிரிவுகளில் இரண்டு பிரதேசங்களில் ஒன்றாகும். பாகிஸ்தானின் தலைநகரம் இசுலாமாபாத் இப்பிரதேசத்தில் அமைந்துள்ளது. இப்பிரதேசத்தின் 1,165 சதுர கிலோமீட்டர் பரப்பளவில் இசுலாமாபாத் நகரம் 906 சதுர கி.மீ. பரப்பளவில் அமைந்துள்ளது.
# கலாநிதி மாறன்

**கலாநிதி மாறன்** (பிறப்பு: சூலை 24, 1965) சன் தொலைக்காட்சி நிறுவனத்தின் தலைவர் ஆவார். பூமாலை, குங்குமம் இதழ்களில் எழுதி ஊடக உலகில் முதலாக நுழைந்தார். இவர் இந்தியாவின் பெரும் பணக்காரர்களின் பட்டியலில் 78ஆம் நிலையில் உள்ளார். ஃபோர்ப்ஸ் இதழ் குறிப்பிட்ட படி இவர் உலகிலேயே 1205ஆம் பெரும் பணக்காரர் ஆவார்.  
இவரின் தந்தையார் முரசொலி மாறன் தமிழகத்தில் அரசியல்வாதியாக பணியாற்றினார். தம்பி தயாநிதியும் முன்னாள் மத்திய ஜவுளித்துறை அமைச்சராவார்.
# கலாநிதி மாறன்

## கல்வி

சென்னையில் உள்ள டான் பாஸ்கோ பள்ளியில் பயின்றார். லயோலா கல்லூரியில், இளங்கலை வணிகவியல் படிப்பை படித்து முடித்தார். பின்னர் அமெரிக்காவில் உள்ள ஸ்கரான்டன் பல்கலைக்கழகத்தில் முதுகலைப் படிப்பை முடித்தார்.
# கலாநிதி மாறன்

## தனிப்பட்ட வாழ்க்கை

1991 ஆம் ஆண்டில், கலாநிதி மாறன் கர்நாடகத்தைச் சேர்ந்த காவேரி என்பவரைத் திருமணம் செய்து கொண்டார். காவேரி மாறன் சன் டிவி நெட்வொர்க் தலைமை நிர்வாக அதிகாரியாகப் பதவி பெற்றுள்ளார். இவர்களுக்கு காவ்யா மாறன் என்கிற ஒரு பெண் குழந்தை 1992 ஆம் ஆண்டுப் பிறந்தது.
# கலாநிதி மாறன்

## ஸ்பைஸ் ஜெட்

இவர் தமிழ்நாடு முன்னாள் முதலமைச்சர் மு. கருணாநிதியின் மருமகன் வழி பேரன் ஆவார். இவர் ஆரம்பத்தில் ஸ்பைஸ் ஜெட் நிறுவனத்தின் உரிமையாளராக இருந்தார். அந்த நிறுவனம் தொடர் இழப்புகள் மூலம் பெரும் சிக்கலில் மாட்டிக் கொண்ட பொழுது, அந்த நிறுவனத்தை அதனுடைய பங்குதாரர்களில் ஒருவருக்கு விற்று விட்டு அந்த நிறுவனத்தை விட்டு வெளியேறினார்.
# கலாநிதி மாறன்

## தொழில்

படிப்பு முடிந்ததும் குங்குமம் இதழுக்குப் பொறுப்பு ஏற்றார். அச்சிட்டு வினியோகிக்கப்படும் இதழ்களுக்கு மாற்றாக, 'காணொலி இதழ்' ஒன்றை உருவாக்கத் திட்டமிட்டார். இப் பரிசோதனையின் விளைவாகப் பிறந்ததுதான் 'பூமாலை வீடியோ இதழ்'. இந்தப் புதுமை முயற்சி தந்த அனுபவமே செயற்கைக்கோள் தொலைக்காட்சி ஆரம்பிக்கத் தூண்டியது. 1993 ஆம் ஆண்டில் சன் டிவி நிறுவனம் உருவானது. தமிழில் கிடைத்த அமோக வரவேற்பின் காரணமாக, கன்னடத்தில் 'உதயா', தெலுங்கில் 'ஜெமினி', மலையாளத்தில் 'சூர்யா', வங்க மொழியில் 'சன் வங்காள' ஆகிய அலைவரிசைகளை உள்ளடக்கிய 'சன் நெட்வொர்க்' என்ற குழுமத்தை நிறுவினார்.
# பர்மிங்காம் (ஐக்கிய இராச்சியம்)

**பர்மிங்காம்** (*Birmingham*) இங்கிலாந்தில் மேற்கு மிட்லன்ட்ஸ் பகுதியில், பரந்த மேற்கு மிட்லண்ட்ஸ் பகுதியில், மேற்கு மிட்லண்ட்ஸ் பெருநகர மாவட்டத்தில் உள்ள ஒரு நகரமும் பெருநகரமும் ஆகும். இது மக்கள்தொகை அடிப்படையில் இங்கிலாந்தின் மிகப்பெரிய உள்ளூர் அதிகார மாவட்டமும் பிரித்தனின் இரண்டாவது பெரிய மாவட்டமும் ஆகும். பொதுவாக ஐக்கிய இராச்சியத்தின் இரண்டாவது நகரம் என்று குறிப்பிடப்படுகிறது. 2022 ஆம் ஆண்டில் நகரத்தில் 1.16 மில்லியன் மக்கள்தொகையைக் கொண்டுள்ளது.
# பர்மிங்காம் (ஐக்கிய இராச்சியம்)

## அரசாங்கம்

120 கவுன்சிலர்கள் 40 வார்டுகளுடன் பர்மிங்காம் மாநகராட்சி ஐக்கிய இராச்சியத்திலேயே பெரியதாகும். ஐரோப்பாவிலேயே பெரிய கவுன்சிலாகும்.
# எடின்பரோ

சட்டமன்றக் கட்டிடம்]]  
**எடின்பர** (, , ஸ்காட் கேலிக் மொழி: Dùn Èideann, ஆங்கிலம்: Edinburgh) ஐக்கிய இராச்சியத்தில் ஸ்காட்லாந்தின் தலைநகரமும் மிகப்பெரிய நகரமும் ஆகும். ஸ்காட்லாந்தின் தென்கிழக்கில் அமைந்த எடின்பர ஐக்கிய இராச்சியத்திலேயே ஏழாம் மிகப்பெரிய நகரமாகும். 2001 கணக்கெடுப்பின் படி 448,625 மக்கள் வசிக்கின்றனர்.
# கு கிளக்சு கிளான்

**கு குளசு குளான்** அல்லது **குகுகு** (Ku Klux Klan, அல்லது KKK) என்னும் பெயரால் அமெரிக்க வரலாற்றில் பல்வேறு இரகசியமான அமைப்புகள் அழைக்கப்பட்டன. இந்த பல அமைப்புகளும் வெள்ளை தனி முதன்மையுக்கு போராட்டம் செய்தன. இவ்வமைப்புகளின் உறுப்பினர்கள் வெள்ளை முகமூடிகளும் ஆடைகளும் அணிந்து வன்முறை செய்தன. ஆபிரிக்க அமெரிக்கர்கள், யூதர்கள், கத்தோலிக்கர்கள், வெளிநாட்டில் இருந்து குடியேறியவர்கள், மற்றும் பல்வேறு சிறுபான்மை மக்களுக்கு எதிராக தீவிரவாதமும் வன்முறையும் பயன்படுத்தியுள்ளது.  
முதலாம் கூ க்ளக்ஸ் க்ளான் 1865இல் அமெரிக்க மாநிலங்களின் கூட்டமைப்பின் படையினர்களால் தொடங்கப்பட்டது. அமெரிக்க உள்நாட்டுப் போர் முடிந்துவிட்டு வெள்ளை இன தனி முதன்மையை மீட்டெடுக்கவேண்டும் என்று இவ்வமைப்பின் முக்கிய நோக்கம். 1871இல் இவ்வமைப்பு அமெரிக்க அரசால் அழிக்கப்பட்டது. 1915இல் முதலாம் உலகப் போர் முடிந்துவிட்டு இரண்டாம் கூ க்ளக்ஸ் க்ளான் தொடங்கப்பட்டது. சிலுவைகளை எரிந்து விட்டு தனக்கு எதிரான மக்களை கூ க்ளக்ஸ் க்ளான் பயமுருத்தும். 1920களில் கூகிளக்ஸ்கிளானின் செல்வாக்கு உயரத்தில் அமெரிக்க மக்களின் 15% இவ்வமைப்பில் உறுப்பினராக இருந்தனர். அமெரிக்காவின் தெற்கு பகுதியில் சிறப்பாக செல்வாக்கு அதிகமாக இருந்தது.  
1930களில் "Great Depression" காலத்தில் கூக்ளக்ஸ்க்ளானின் செல்வாக்கு குறைந்தது. இரண்டாம் உலகப் போருக்கு பிறகு மீண்டும் இவ்வமைப்பின் உறுப்பினர்கள் குறைந்தது.  
தற்போது அமெரிக்க அரசு மதிப்பீட்டின் படி 5,000-8,000 மக்கள் அமெரிக்காவில் கூ க்ளக்ஸ் க்ளானில் உறுப்பினராக இருக்கின்றனர். அமெரிக்க அரசு இவ்வமைப்பின் பல கிளைகளை "வெறுக்குழுமம்" என்று குறிப்பிட்டுள்ளது.
# பியேர் ஜான்சென்

**பியேர் ஜூல்ஸ் சேசர் ஜான்சென்** (*Pierre Jules César Janssen*, பெப்ரவரி 22, 1824 – டிசம்பர் 23, 1907) என்பவர் ஒரு பிரெஞ்சு வானியலாளர் ஆவார். இவர் ஆங்கிலேய அறிவியலாளர் ஜோசப் நோர்மன் லொக்கியர் என்பவருடன் இணைந்து ஹீலியம் வாயுவைக் கண்டுபிடித்தார்.
# பியேர் ஜான்சென்

## வாழ்க்கைச் சுருக்கம்

பாரிசில் பிறந்த ஜான்சென் கணிதம், இயற்பியல் ஆகிய பாடங்களைக் கற்றுப் பல்கலைக்கழக பேராசிரியர் ஆனார். ஆனாலும் இவர் பல அறிவியல் நிகழ்வுகளை ஆராய பல நாடுகளுக்கும் சென்று வந்தார். 1857 ஆம் ஆண்டில் நிலநடுக் கோட்டின் காந்தத்தன்மையை ஆராய பெரு நாட்டிற்குச் சென்றார். 1867 இல் அசோரெஸ் தீவுகளில் ஒளியியல், காந்தத் தன்மைகளை ஆராய்ந்தார். வெள்ளிக்க் கோளின் நகர்வுகளை 1874 இல் ஜப்பானிலும், 1882 இல் அல்ஜீரியாவிலும் வெற்றிகரமாகக் கண்டறிந்தார். முழுமையான சூரிய கிரகணத்தை ஆராயும் பொருட்டு இத்தாலி (1867), குண்டூர் (1868), அல்ஜியேர்ஸ் (1870), சியாம் (1875), கரொலைன் தீவுகள் (1883), ஸ்பெயின் (1905) ஆகிய இடங்களுக்கு தனது குழுவினருடன் சென்றார்.